Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη χρηστή δημοσιονομική διαχείριση (αίτηση EGF/2010/027 NL/ Noord-Brabant κλάδος 18 από τις Κάτω Χώρες) /* COM/2011/0386 τελικό */





ΑΙΤΙΟΛΟΓΙΚΗ ΕΚΘΕΣΗ Βάσει του σημείου 28 της διοργανικής συμφωνίας, της 17ης Μαΐου 2006, μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση[1] επιτρέπεται η κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) μέσω ενός μηχανισμού ευελιξίας, στο πλαίσιο του μέγιστου ετήσιου ποσού των 500 εκατομμυρίων ευρώ πέραν των σχετικών κονδυλίων του δημοσιονομικού πλαισίου. Οι κανόνες που εφαρμόζονται στις συνεισφορές του ΕΤΠ καθορίζονται στον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση Ευρωπαϊκού Ταμείου Προσαρμογής στην Παγκοσμιοποίηση[2]. Στις 20 Δεκεμβρίου 2010 οι Κάτω Χώρες υπέβαλαν την αίτηση EGF/2010/027 NL/ Noord-Brabant κλάδος 18 για χρηματοδοτική συνεισφορά από το ΕΤΠ, αφού σημειώθηκαν απολύσεις σε 14 εταιρείες που δραστηριοποιούνται στον κλάδο 18 της NACE αναθεώρηση 2 («Εκτυπώσεις και αναπαραγωγή προεγγεγραμμένων μέσων»)[3] στην περιφέρεια του Noord-Brabant (NL42), επιπέδου NUTS II, στις Κάτω Χώρες. Η εφαρμογή αυτή είναι μέρος ενός πακέτου τεσσάρων αλληλένδετων εφαρμογών, εκ των οποίων όλες αφορούν απολύσεις σε έξι διαφορετικές περιφέρειες, επιπέδου NUTS II, στις Κάτω Χώρες σε επιχειρήσεις που δραστηριοποιούνται στην εκτύπωση και αναπαραγωγή προεγγεγραμμένων μέσων ενημέρωσης. Η Επιτροπή, αφού εξέτασε διεξοδικά αυτή την αίτηση, κατέληξε στο συμπέρασμα, σύμφωνα με το άρθρο 10 του κανονισμού (ΕΚ) αριθ. 1927/2006, ότι πληρούνται οι όροι για χρηματοδοτική συνεισφορά με βάση τον εν λόγω κανονισμό. ΠΕΡΙΛΗΨΗ THΣ ΑΙΤΗΣΗΣ ΚΑΙ ΑΝΑΛΥΣΗ Βασικά στοιχεία: || Αριθ. αναφοράς ΕΤΠ || EGF/2010/027 Κράτος μέλος || Κάτω Χώρες Άρθρο 2 || (γ) Εμπλεκόμενες επιχειρήσεις || 14 Περιφέρεια NUTS II || Noord-Brabant (NL41) Κλάδος NACE αναθ. 2 || 18 («εκτυπώσεις και αναπαραγωγή προεγγεγραμμένων μέσων») Περίοδος αναφοράς || 16.1.2010 – 16.10.2010 Ημερομηνία έναρξης των εξατομικευμένων υπηρεσιών || 16.1.2010 Ημερομηνία υποβολής της αίτησης || 20.12.2010 Απολύσεις κατά τη διάρκεια της περιόδου αναφοράς || 199 Απολυμένοι εργαζόμενοι για τους οποίους ζητείται ενίσχυση || 199 Δαπάνες για τις εξατομικευμένες υπηρεσίες (σε ευρώ) || 986 323 Δαπάνες για τη χρήση του ΕΤΠ[4] (σε ευρώ) || 41 097 Δαπάνες για τη χρήση του ΕΤΠ (%) || 4,0 Συνολικός προϋπολογισμός (σε ευρώ) || 1 027 420 Συνεισφορά του ΕΤΠ (65 %) (σε ευρώ) || 667 823 1. Η αίτηση υποβλήθηκε στην Επιτροπή στις 20 Δεκεμβρίου 2010 και συμπληρώθηκε με πρόσθετες πληροφορίες έως τις 7 Μαρτίου 2011. 2. Η αίτηση ικανοποιεί τους όρους κινητοποίησης του ΕΤΠ, όπως αυτοί ορίζονται στο άρθρο 2 στοιχείο γ) του κανονισμού (ΕΚ) αριθ. 1927/2006, και υποβλήθηκε εντός της προθεσμίας των 10 εβδομάδων που αναφέρεται στο άρθρο 5 του ίδιου κανονισμού. Σύνδεση των απολύσεων με τις μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης ή της παγκόσμιας χρηματοπιστωτικής και οικονομικής κρίσης 3. Για να καθορίσουν τη σύνδεση ανάμεσα στις απολύσεις και στην παγκόσμια χρηματοπιστωτική και οικονομική κρίση, οι Κάτω Χώρες υποστηρίζουν ότι η οικονομική κρίση είχε ως αποτέλεσμα τη δραστική μείωση της ζήτησης στον τομέα των γραφικών τεχνών. Κατά συνέπεια ο κύκλος εργασιών στον τομέα των γραφικών τεχνών μειώθηκε κατά 8,6% το 2009. Οι παραγγελίες από άλλους οικονομικούς τομείς για έντυπο διαφημιστικό υλικό, που αντιπροσωπεύει το 35 % του συνολικού κύκλου εργασιών του κλάδου εκτυπώσεων και εκδόσεων, μειώθηκαν δραματικά μεταξύ 2008 και 2009 λόγω της μείωσης που επέφερε η οικονομική κρίση στους προϋπολογισμούς για δραστηριότητες διαφήμισης και προβολής σε μέσα μαζικής ενημέρωσης. Στην αίτηση αναφέρονται αρκετά παραδείγματα. Στον κλάδο των κατασκευών, μετά την έναρξη της κρίσης ο προϋπολογισμός για την ενημέρωση και δημοσιότητα μειώθηκε κατά 36,8%, στον χρηματοπιστωτικό τομέα κατά 33,2% και στα ηλεκτρονικά είδη ευρείας κατανάλωσης κατά 30,6%. Επιπροσθέτως, η οικονομική κρίση είχε αρνητικές επιπτώσεις στη ζήτηση διαφόρων τύπων έντυπου υλικού για τα ΜΜΕ: το 2009, η ζήτηση για περιοδικά ποικίλης ύλης μειώθηκε κατά 25,7 %, για τις εφημερίδες κατά 24,4%, για τα εμπορικά έντυπα που διανέμονται δωρεάν κατά 10,54% και για τα εξειδικευμένα έντυπα κατά 23,4%. Αποδείξεις για τον αριθμό των απολύσεων και συμμόρφωση με τα κριτήρια του άρθρου 2 στοιχείο γ) 4. Οι Κάτω Χώρες υπέβαλαν την αίτηση αυτή βάσει των κριτηρίων παρέμβασης του άρθρου 2 στοιχείο γ) του κανονισμού (ΕΚ) αριθ. 1927/2006, που ορίζει ότι σε μικρές αγορές εργασίας ή σε εξαιρετικές περιστάσεις, οι οποίες δικαιολογούνται δεόντως από το οικείο κράτος μέλος, η αίτηση χορήγησης συνεισφοράς από το ΕΤΠ μπορεί να θεωρηθεί επιλέξιμη, ακόμη και αν τα κριτήρια παρέμβασης που ορίζουν τα στοιχεία α) ή β) δεν τηρούνται πλήρως, όταν οι απολύσεις έχουν σοβαρό αντίκτυπο στην απασχόληση και στην τοπική οικονομία. Στην περίπτωση αυτή ο αιτών οφείλει να προσδιορίσει ποιο από τα βασικά κριτήρια παρέμβασης δεν εκπληρώνει η αίτησή του. 5. Οι Κάτω Χώρες διευκρίνισαν ότι με την αίτηση ζητείται παρέκκλιση από το άρθρο 2 στοιχείο β), βάσει του οποίου απαιτούνται τουλάχιστον 500 απολύσεις εντός εννέα μηνών σε επιχειρήσεις που λειτουργούν στον ίδιο κλάδο της NACE αναθ. 2 σε μία περιφέρεια ή σε δύο συνορεύουσες περιφέρειες επιπέδου NUTS II σε ένα κράτος μέλος. 6. Στην αίτηση γίνεται λόγος για 199 απολύσεις σε 14 εταιρείες στον κλάδο 18 της NACE αναθ. 2 («Εκτυπώσεις και αναπαραγωγή προεγγεγραμμένων μέσων»)[5], στην περιφέρεια του Noord-Brabant (NL41), επιπέδου NUTS II, κατά τη διάρκεια της εννεάμηνης περιόδου αναφοράς από τις 16 Ιανουαρίου 2010 έως τις 16 Οκτωβρίου 2010. Όλες αυτές οι απολύσεις υπολογίστηκαν σύμφωνα με τις διατάξεις του άρθρου 2 δεύτερο εδάφιο δεύτερη περίπτωση του κανονισμού (EΚ) αριθ. 1927/2006. 7. Οι ολλανδικές αρχές υποστηρίζουν ότι η αίτησή τους ικανοποιεί τις απαιτήσεις για την υποβολή αιτήματος δυνάμει του άρθρου 2 στοιχείο γ) του κανονισμού (ΕΚ) αριθ. 1927/2006 και παραθέτουν τις εξαιρετικές περιστάσεις: καλύπτει επιπλέον απολύσεις στον ίδιο κλάδο της NACE αναθ. 2 κατά την ίδια περίοδο αναφοράς με τις απολύσεις που καλύπτει η αίτηση EGF/2010/029 NL/ Zuid-Holland και Utrecht κλάδος 18, που έχει υποβληθεί από τις Κάτω Χώρες βάσει του άρθρου 2 στοιχείο β) του κανονισμού (ΕΚ) αριθ. 1927/2006. Επιπλέον, το Noord-Brabant αποτελεί συνορεύουσα περιφέρεια σε επίπεδο NUTS II με το Zuid-Holland. Ο εξαιρετικός χαρακτήρας της περίπτωσης έγκειται στο συνδυασμό των παραγόντων αυτών, οι οποίοι δημιουργούν ασυνήθιστη και δύσκολη κατάσταση για τους εργαζομένους και την οικεία περιφέρεια. 8. Σύμφωνα με τις Κάτω Χώρες, η κατάσταση στη Noord-Brabant είναι πολύ δύσκολη. Σε αυτή την περιφέρεια, το ποσοστό ανεργίας αυξήθηκε από 3,1 % κατά το 3ο τρίμηνο του 2008 σε 5 % κατά το 3ο τρίμηνο του 2010. Στις περιφέρειες Veghel και Uden, το δεύτερο πιο σημαντικό κέντρο στον τομέα των γραφικών τεχνών στο Noordoost-Brabant, το ποσοστό ανεργίας για τα επαγγέλματα γραφικών τεχνών ήταν 88% υψηλότερο τον Οκτώβριο του 2010 από ό,τι τον Οκτώβριο του 2008. Επιπλέον, οι προβλέψεις[6] αναφέρουν ότι η αγορά εργασίας του Noord-Brabant θα συρρικνωθεί περαιτέρω λόγω της κρίσης στον τεχνικό τομέα και στον τομέα των κατασκευών, η οποία θα έχει τεράστιες επιπτώσεις στις πιθανότητες εύρεσης εργασίας από τους ανέργους. 9. Παράλληλα, ο τομέας των γραφικών τεχνών στις Κάτω Χώρες επλήγη από απολύσεις μεγάλης κλίμακας, όπως είναι επίσης γνωστό από τρεις άλλες συνδεόμενες αιτήσεις στο ΕΤΠ που υπέβαλαν οι Κάτω Χώρες, από όπου φαίνεται υψηλός αριθμός απολύσεων σε επιχειρήσεις του τομέα γραφικών τεχνών σε άλλα μέρη των Κάτω Χωρών. Επιπλέον, το 2009 στις Κάτω Χώρες εφαρμόζεται με επιτυχία συγχρηματοδότηση από το ΕΤΠ για τη στήριξη των εργαζομένων που απολύονται στον ίδιο τομέα και στην ίδια περιφέρεια NUTS II[7]. 10. Συνεπώς, οι υπηρεσίες της Επιτροπής θεωρούν ότι οι εν λόγω απολύσεις έχουν σημαντικό αντίκτυπο στην απασχόληση και την τοπική οικονομία και ότι η δύσκολη οικονομική κατάσταση και η κατάσταση στην αγορά εργασίας στο Noord-Brabant καθώς και οι λοιπές απολύσεις σε άλλες περιφέρειες επιπέδου NUTS II στις Κάτω Χώρες λόγω της ίδιας αιτίας και κατά την ίδια περίοδο στον ίδιο κλάδο της NACE 2 συνδυάζονται κατά τρόπο ώστε να ικανοποιούνται τα κριτήρια του άρθρου 2 στοιχείο γ) του κανονισμού (ΕΚ) αριθ. 1927/2006. 11. Η ερμηνεία αυτή είναι επίσης σύμφωνη με τη δήλωση στην οποία προέβη η Επιτροπή με την ευκαιρία της έκδοσης του κανονισμού (ΕΚ) αριθ. 546/2009[8] σύμφωνα με την οποία «Σε περίπτωση που ένα κράτος μέλος υποβάλλει αίτηση για συνεισφορά του ΕΤΠ δυνάμει του άρθρου 2 στοιχείο β) και έχουν σημειωθεί περαιτέρω απολύσεις σε άλλη περιφέρεια σε επίπεδο NUTS II του αυτού κράτους μέλους λόγω των ίδιων αιτίων και κατά την αυτή περίοδο στο ίδιο τμήμα NACE 2, η Επιτροπή θεωρεί ότι μπορεί να υποβληθεί αίτηση για συνεισφορά του ΕΤΠ προς τους συγκεκριμένους εργαζομένους δυνάμει του άρθρου 2 στοιχείο γ), στο πλαίσιο της επίκλησης εξαιρετικών περιστάσεων.»[9] Εξήγηση της απρόβλεπτης φύσης των απολύσεων αυτών 12. Οι ολλανδικές αρχές υποστηρίζουν ότι η χρηματοπιστωτική και οικονομική κρίση και ο αντίκτυπός της στον τομέα ήταν αδύνατον να είχαν προβλεφθεί. Στην αίτηση αναφέρεται ότι πριν από την κρίση ο τομέας των εκτυπώσεων και των εκδόσεων στις Κάτω Χώρες είχε υποστεί μια δαπανηρή διαδικασία αναδιάρθρωσης προκειμένου να παραμείνει ανταγωνιστικός με επιχειρήσεις εκτός της ΕΕ. Ο εν λόγω τομέας από βασιζόμενος στη ζήτηση μετατράπηκε σε προσανατολιζόμενο στην προσφορά που σήμαινε μεγάλη προσπάθεια για να προετοιμαστούν οι εργαζόμενοι για τον νέο τρόπο εργασίας. Ο κίνδυνος που ενέχει η παρούσα κρίση είναι να απολεσθούν τα πλεονεκτήματα που προέκυψαν από τις μεγάλες επενδύσεις και τις προσπάθειες που κατέβαλε ο τομέας. Ταυτοποίηση των επιχειρήσεων που προέβησαν σε απολύσεις και των εργαζομένων για τους οποίους ζητείται ενίσχυση 13. Η αίτηση αφορά σε 199 απολύσεις (το σύνολο των οποίων έχει επιλεγεί για βοήθεια) στις ακόλουθες 14 επιχειρήσεις: Επιχειρήσεις και αριθμός απολυμένων Lithorado BV, Uden || 85 Graphic Web Systems BV, Schijndel || 50 All Color Press, Eersel || 27 Peeters Druk & Printservice BV, Waalre || 4 De Rijense Handelsdrukkerij BV (DRH), Rijen || 6 Manders Grafische Communicatie, Eindhoven || 3 Drukkerij Sprintcopy vof, Bergen op Zoom || 4 Van Engelen BV Waalwijk || 1 Kon. Broese & Peereboom BV Breda || 12 Drukkerij Altorffer, Roosendaal || 1 Drukkerij Hearkens BV Someren || 1 Van der Garde-Jémé, Eindhoven || 1 Lutkie BV, ‘s-Hertogenbosch || 3 Roto Smeets Grafiservices Eindhoven || 1 Σύνολο επιχειρήσεων: 14 || Σύνολο απολυμένων: || 199 14. Η κατανομή των εργαζομένων για τους οποίους ζητείται ενίσχυση έχει ως εξής: Κατηγορία || Αριθμός || Ποσοστό Άνδρες || 129 || 64,8 Γυναίκες || 70 || 35,2 Υπήκοοι της ΕΕ || 187 || 94,0 Μη υπήκοοι της ΕΕ || 12 || 6,0 15-24 ετών || 36 || 18,1 25-54 ετών || 109 || 54,8 55-64 ετών || 50 || 25,1 > 64ετών || 4 || 2,0 15. Οχτώ από τους εργαζομένους που δικαιούνται υποστήριξη είναι ανάπηροι. 16. Από πλευράς επαγγελματικών κατηγοριών, η κατανομή έχει ως εξής: Κατηγορία || Αριθμός || Ποσοστό Διευθυντικά στελέχη || 14 || 7,0 Επαγγελματίας || 40 || 20,1 Τεχνικοί || 42 || 21,1 Υπάλληλοι γραφείου || 24 || 12,1 Πωλητές και προσωπικό τεχνικής εξυπηρέτησης || 24 || 12,1 Χειριστές εγκαταστάσεων και μηχανών και εργάτες συναρμολόγησης || 55 || 27,6 17. Σύμφωνα με το άρθρο 7 του κανονισμού (ΕΚ) αριθ. 1927/2006, οι Κάτω Χώρες επιβεβαίωσαν ότι η πολιτική της ισότητας μεταξύ γυναικών και ανδρών καθώς και η πολιτική κατά των διακρίσεων εφαρμόστηκαν και θα εξακολουθήσουν να εφαρμόζονται κατά τα διάφορα στάδια εφαρμογής του ΕΤΠ και, ιδίως, όσον αφορά την πρόσβαση στο ΕΤΠ. Περιγραφή της πληττόμενης περιοχής, των αρχών και των παραγόντων της 18. Η περιοχή που θίγεται από τις απολύσεις καλύπτει την επαρχία Noord-Brabant. Αυτή είναι μια επαρχία στο κέντρο των Κάτω Χωρών μεταξύ των πόλεων-λιμάνια του Ρότερνταμ και της Αμβέρσας και της γερμανικής περιοχής Ruhr. Είναι η δεύτερη μεγαλύτερη επαρχία και η τρίτη πιο πυκνοκατοικημένη επαρχία των Κάτω Χωρών με πληθυσμιακή πυκνότητα σχεδόν 500 κατοίκων ανά km2. Η οικονομική κατάσταση του Noord-Brabant επιδεινώθηκε το 2009 και η οικονομική του ανάπτυξη ήταν αρνητική (-4,7%) σε σύγκριση με το προηγούμενο έτος. Από τις περίπου 2000 επιχειρήσεις γραφικών τεχνών που υπάρχουν στις Κάτω Χώρες το 14,7% στεγάζεται σε αυτή την επαρχία και αντιπροσωπεύει το 16,3% των θέσεων εργασίας στον τομέα των γραφικών τεχνών. 19. Οι κύριες αρχές στον σχετικό τομέα είναι το Υπουργείο Κοινωνικών Υποθέσεων και Απασχόλησης (SZW) και το Ταμείο Κατάρτισης για τον τομέα των γραφικών τεχνών και των μέσων μαζικής επικοινωνίας (A&O Fonds Grafimedia), για λογαριασμό του Γνωμοδοτικού Συμβουλίου του τομέα των γραφικών τεχνών και των μέσων μαζικής επικοινωνίας (Raad for Overleg in de Grafimedia Branche-ROGB). Άλλα άμεσα ενδιαφερόμενα μέρη είναι το ινστιτούτο δημιουργικών τομέων (GOC), η δημόσια υπηρεσία που είναι αρμόδια για τη χορήγηση επιδομάτων (UWV werkbedrijf), τα κέντρα κινητικότητας της UWV Limburg, κυβερνητικά κέντρα επαγγελματικής κατάρτισης σε περιφερειακό επίπεδο (ROC Midden Nederland, ROC Mondriaan) και το Grafisch Lyceum Boxtel, ο αρμόδιος οργανισμός για τις μικρομεσαίες επιχειρήσεις (MKB-ondernemingen), οι οργανώσεις κοινωνικών εταίρων: FNV Kiem (συνδικαλιστική οργάνωση), CNV Media (συνδικαλιστική οργάνωση), Koninklijk Verbond van Grafische Ondernemingen-KVGO (οργάνωση των εργοδοτών) για τις περιοχές Gelderland/Utrecht, Den Haag και Rotterdam, και NUV (οργάνωση των εργοδοτών). Αναμενόμενος αντίκτυπος των απολύσεων όσον αφορά την απασχόληση σε τοπικό, περιφερειακό και εθνικό επίπεδο 20. Κατά τη διάρκεια του 2008 και 2009 η απασχόληση στις επιχειρήσεις γραφικών τεχνών που στεγάζονται στην περιοχή Noord-Brabant, συρρικνώθηκε κατά 18%. Οι ολλανδικές αρχές υποστηρίζουν ότι οι απολύσεις στον τομέα των γραφικών τεχνών θα οξύνουν το πρόβλημα της ανεργίας το οποίο έχει ήδη επιδεινωθεί λόγω της οικονομικής και χρηματοπιστωτικής κρίσης. Στην επαρχία Noord-Brabant, το ποσοστό ανεργίας αυξήθηκε από 3,1 % τον Οκτώβριο του 2008 σε 5 % τον Οκτώβριο του 2010. Κατά την ίδια περίοδο ο αριθμός των ατόμων που αναζητούν εργασία ενώ δεν εργάζονται αυξήθηκε κατά 30% στην υποπεριφέρεια του Noordoost-Brabant. Σε αυτή την υποπεριφέρεια, οι προβλέψεις σχετικά με τον τεχνικό τομέα και τον τομέα κατασκευής (δύο τομείς που παραδοσιακά θεωρούνται ασφαλείς τομείς) δείχνουν ότι θα συρρικνωθούν ακόμη περισσότερο κατά τα επόμενα χρόνια (π.χ. στον τομέα των κατασκευών, ο οποίος μειώθηκε κατά 7,8% το 2010 σε σύγκριση με το 2008, προβλέπεται ότι παραπάνω από το 3,4% των θέσεων εργασίας θα χαθεί έως το 2014) μειώνοντας αισθητά τις πιθανότητες να βρεθούν νέες θέσεις εργασίας σε αυτή την επαρχία. Συντονισμένη δέσμη εξατομικευμένων υπηρεσιών προς χρηματοδότηση και λεπτομερής ανάλυση των εκτιμώμενων δαπανών που συνεπάγεται, συμπεριλαμβανομένης της συμπληρωματικότητάς της με ενέργειες που χρηματοδοτούνται από τα διαρθρωτικά ταμεία 21. Προτείνονται τα ακόλουθα είδη μέτρων, ο συνδυασμός των οποίων θα διαμορφώσει μια συντονισμένη δέσμη εξατομικευμένων υπηρεσιών, με στόχο την επανένταξη των εργαζομένων στην αγορά εργασίας. Η παροχή των υπηρεσιών στους απολυθέντες εργαζομένους θα γίνεται μέσω ενός κέντρου κινητικότητας, που ονομάζεται Creative Career Centre (C3): Προπαρασκευαστικές δραστηριότητες – Πληροφορίες και εγγραφή: αυτό αφορά μια πρώτη συνέντευξη ώστε να εγγραφεί ο απολυθείς εργαζόμενος και να προσδιοριστούν τα κατάλληλα μέτρα. – Ενημέρωση και γραφείο υποστήριξης: αυτό αφορά ομαδικές συναντήσεις και γραφείο εξυπηρέτησης που θα δίνει πληροφορίες στους απολυθέντες για τα διαθέσιμα μέτρα. Συμβουλευτική υποστήριξη – Συμβουλευτική υποστήριξη κατά τη μετάβαση σε άλλη θέση εργασίας: η υποστήριξη κατά τη μετάβαση σε άλλη θέση εργασίας αφορά εξατομικευμένο πρόγραμμα συμπεριλαμβανομένης εξέτασης της περίπτωσης, κατάρτισης σχεδίου δράσης για την επαγγελματική συνέχεια και εξέλιξη, προσανατολισμού στην αγορά εργασίας και αρχικό προσανατολισμό στο νέο εργασιακό χώρο. – Επανατοποθέτηση στην αγορά εργασίας: ο σκοπός του μέτρου αυτού είναι η ενεργός στήριξη των απολυθέντων εργαζομένων στην προσπάθειά τους να αναζητήσουν νέες ευκαιρίες απασχόλησης. – Εκπαίδευση για τις συνεντεύξεις για μια θέση εργασίας: αυτό περιλαμβάνει ανάλυση των διαθέσιμων θέσεων εργασίας, υποστήριξη για τη σύνταξη βιογραφικού σημειώματος και επιστολής αίτησης, καθώς και προετοιμασία για επαγγελματικές συνεντεύξεις. – Καθοδήγηση για να ξεκινήσει κάποιος τη δική του εταιρεία: ο σκοπός της πλαισίωσης για ίδρυση επιχείρησης είναι να βοηθήσει τους απολυμένους που σκοπεύουν να ιδρύσουν δική τους επιχείρηση. Στο μέτρο αυτό εμπεριέχεται η παροχή νομικών συμβουλών, η βοήθεια για την κατάρτιση επιχειρησιακού σχεδίου, η στήριξη για διοικητικά θέματα. Κατάρτιση – «Παιδεία»: αυτό καλύπτει την επαγγελματική κατάρτιση και επανεκπαίδευση, την κατάρτιση στη διαχείριση και στις κοινωνικές δεξιότητες, καθώς και εξειδικευμένη τεχνική επανεκπαίδευση για εργαζομένους η τεχνική κατάρτιση των οποίων είναι παρωχημένη. – Αναγνώριση προηγούμενης εμπειρίας (APL): το μέτρο αυτό καλύπτει την αξιολόγηση των προηγούμενων γνώσεων και της πείρας των εργαζομένων ξεχωριστά καθώς και τον καθορισμό των τομέων όπου απαιτείται περαιτέρω κατάρτιση. 22. Οι δαπάνες για την εφαρμογή του ΕΤΠ, που περιλαμβάνονται στην αίτηση σύμφωνα με το άρθρο 3 του κανονισμού (EΚ) αριθ. 1927/2006, καλύπτουν τις δραστηριότητες διαχείρισης και ελέγχου, καθώς και την ενημέρωση και τη δημοσιότητα. 23. Οι εξατομικευμένες υπηρεσίες που παρουσίασαν οι ολλανδικές αρχές αποτελούν ενεργητικά μέτρα για την αγορά εργασίας, στο πλαίσιο των επιλέξιμων ενεργειών που ορίζονται στο άρθρο 3 του κανονισμού (ΕΚ) αριθ. 1927/2006. Οι ολλανδικές αρχές εκτιμούν το συνολικό κόστος αυτών των υπηρεσιών σε 986.323 ευρώ και τις δαπάνες για τη χρήση του ΕΤΠ σε 41.097 ευρώ (4 % του συνολικού ποσού). Η συνολική συνεισφορά που ζητείται από το ΕΤΠ είναι 667.823 ευρώ (65 % του συνολικού κόστους). Ενέργειες || Εκτιμώμενος αριθμός εργαζομένων για τους οποίους ζητείται ενίσχυση || Εκτιμώμενο κόστος ανά εργαζόμενο για τον οποίο ζητείται ενίσχυση (σε ευρώ) || Συνολικό κόστος (ΕΤΠ και εθνική συγχρηματοδότηση) (σε ευρώ) Εξατομικευμένες υπηρεσίες (άρθρο 3 πρώτη παράγραφος του κανονισμού (EΚ) αριθ. 1927/2006) Πληροφορίες και εγγραφή || 199 || 193 || 38 407 Ενημέρωση και γραφείο υποστήριξης || 199 || 86 || 17 114 Συμβουλευτική υποστήριξη κατά τη μετάβαση σε άλλη θέση εργασίας || 75 || 3 594 || 269 550 Επανένταξη στην αγορά εργασίας || 60 || 4 448 || 266 880 Εκπαίδευση για τις συνεντεύξεις για μια θέση εργασίας || 60 || 1 410 || 84 600 Καθοδήγηση για να ξεκινήσει κάποιος τη δική του εταιρεία || 10 || 4 630 || 46 300 Εκπαίδευση || 84 || 2 478 || 208 152 Αναγνώριση προηγούμενης εμπειρίας (APL) || 20 || 2 766 || 55 320 Υποσύνολο εξατομικευμένων υπηρεσιών || || 986 323 Δαπάνες για τη χρήση του ΕΤΠ [τρίτο εδάφιο του άρθρου 3 του κανονισμού (ΕΚ) αριθ. 1927/2006] Διαχείριση || || 10 274 Ενημέρωση και δημοσιότητα || || 10 274 Δραστηριότητες ελέγχου || || 20 549 Υποσύνολο δαπανών για τη χρήση του ΕΤΠ || || 41 097 Σύνολο εκτιμώμενου κόστους || || 1 027 420 Συνεισφορά ΕΤΠ (65 % του συνολικού κόστους) || || 667 823 24. Οι Κάτω Χώρες επιβεβαιώνουν ότι τα μέτρα που περιγράφονται ανωτέρω είναι συμπληρωματικά προς τις ενέργειες που χρηματοδοτούνται από τα διαρθρωτικά ταμεία. Μέτρα του ΕΚΤ είναι διαθέσιμες μόνο για τους εργαζομένους στον τομέα της απασχόλησης, ενώ οι ενέργειες του ΕΤΠ έχουν ως στόχο να φέρουν πίσω στην απασχόληση τους εργαζόμενους που έχουν ήδη απολυθεί. Η αρχή διαχείρισης για το ΕΤΠ, που είναι ταυτόχρονα και αρχή διαχείρισης για το ΕΚΤ, έχει θέσει σε εφαρμογή τις κατάλληλες διαδικασίες ελέγχου προκειμένου να αποφευχθεί τυχόν κίνδυνος διπλής χρηματοδότησης. Ημερομηνία(-ες) κατά την(τις) οποία(-ες) άρχισαν να παρέχονται ή σχεδιάζεται να αρχίσουν να παρέχονται οι εξατομικευμένες υπηρεσίες στους πληττόμενους εργαζομένους 25. Την 16η Ιανουαρίου 2010 οι Κάτω Χώρες ξεκίνησαν την παροχή εξατομικευμένων υπηρεσιών στους θιγόμενους εργαζομένους που περιλαμβάνονται στη συντονισμένη δέσμη μέτρων η οποία προτάθηκε για συγχρηματοδότηση από το ΕΤΠ. Κατά συνέπεια, η ημερομηνία αυτή αντιπροσωπεύει την αρχή της περιόδου επιλεξιμότητας για οποιαδήποτε βοήθεια ενδέχεται να χορηγηθεί από το EΤΠ. Διαδικασίες διαβούλευσης με τους κοινωνικούς εταίρους 26. Η διαβούλευση με τους κοινωνικούς εταίρους πραγματοποιήθηκε μέσω του Ινστιτούτου Αγοράς Εργασίας και του Ταμείου Κατάρτισης για τον τομέα των γραφικών τεχνών και των μέσων μαζικής επικοινωνίας (Arbeids & Opleidingsfonds Grafimedia branche) ο φορέας αυτός, λόγω της κρίσης, ενέκρινε την ίδρυση κέντρου κινητικότητας στον εν λόγω τομέα, με την ονομασία C3 (Creative Career Centre). Σκοπός αυτού του κέντρου κινητικότητας είναι ο συντονισμός των διαφορετικών ενεργητικών μέτρων για την αγορά εργασίας, σε διαβούλευση με τους κοινωνικούς εταίρους. 27. Οι ολλανδικές αρχές επιβεβαίωσαν ότι πληρούνται οι απαιτήσεις που καθορίζονται στην ενωσιακή και εθνική νομοθεσία σχετικά με τις ομαδικές απολύσεις. Πληροφορίες για τις ενέργειες που είναι υποχρεωτικές δυνάμει της εθνικής νομοθεσίας ή σύμφωνα με τις συλλογικές συμβάσεις εργασίας 28. Όσον αφορά την τήρηση των κριτηρίων που προβλέπονται στο άρθρο 6 του κανονισμού (ΕΚ) αριθ. 1927/2006, στην αίτησή τους οι ολλανδικές αρχές: · διαβεβαίωσαν ότι η χρηματοδοτική συνεισφορά του ΕΤΠ δεν αντικαθιστά μέτρα που αποτελούν ευθύνη των επιχειρήσεων βάσει της εθνικής νομοθεσίας ή των συλλογικών συμβάσεων· · απέδειξαν ότι οι ενέργειες παρέχουν στήριξη σε μεμονωμένους εργαζομένους και δεν χρησιμοποιούνται για την αναδιάρθρωση εταιρειών ή τομέων· · επιβεβαίωσαν ότι οι επιλέξιμες ενέργειες που αναφέρονται ανωτέρω δεν τυγχάνουν βοήθειας από άλλα χρηματοδοτικά μέσα της ΕΕ. Συστήματα διαχείρισης και ελέγχου 29. Οι Κάτω Χώρες κοινοποίησαν στην Επιτροπή ότι η διαχείριση και ο έλεγχος της χρηματοδοτικής συνεισφοράς θα πραγματοποιούνται από τους ίδιους φορείς που διαχειρίζονται και ελέγχουν τη χρηματοδότηση του Ευρωπαϊκού Κοινωνικού Ταμείου (ΕΚΤ) στις Κάτω Χώρες. Η Υπηρεσία Κοινωνικών Υποθέσεων και Απασχόλησης (Agentschap SZW) θα είναι ο ενδιάμεσος φορέας για την αρχή διαχείρισης. Χρηματοδότηση 30. Με βάση την αίτηση των Κάτω Χωρών, η προτεινόμενη συνεισφορά από το ΕΤΠ στη συντονισμένη δέσμη εξατομικευμένων υπηρεσιών ανέρχεται σε 667 823 ευρώ και αντιστοιχεί στο 65 % του συνολικού κόστους. Η βοήθεια που προτείνει η Επιτροπή στο πλαίσιο του Ταμείου βασίζεται στις πληροφορίες που παρείχαν οι Κάτω Χώρες. 31. Λαμβάνοντας υπόψη το μέγιστο δυνατό ποσό χρηματοδοτικής συνεισφοράς από το ΕΤΠ που καθορίζεται σύμφωνα με το άρθρο 10 παράγραφος 1 του κανονισμού (EΚ) αριθ. 1927/2006, καθώς και τα περιθώρια για την ανακατανομή πιστώσεων, η Επιτροπή προτείνει την παρέμβαση του ΕΤΠ για το σύνολο του προαναφερόμενου ποσού, το οποίο θα διατεθεί στο πλαίσιο του τομέα 1α του δημοσιονομικού πλαισίου. 32. Μετά τη διάθεση του προτεινόμενου ποσού χρηματοδοτικής συνεισφοράς θα παραμείνει διαθέσιμο για χρηματοδότηση κατά τη διάρκεια των τελευταίων τεσσάρων μηνών του έτους ποσοστό μεγαλύτερο από το 25% του μέγιστου ετήσιου ποσού του ΕΤΠ, όπως απαιτείται από το άρθρο 12 παράγραφος 6 του κανονισμού (EΚ) αριθ. 1927/2006. 33. Το συνολικό ποσόν των συνεισφορών ΕΤΠ για αιτήσεις κινητοποίησης του ΕΤΠ λόγω εξαιρετικών περιστάσεων το 2011, συμπεριλαμβανομένου του ποσού που προτείνεται στην παρούσα πρόταση, δεν θα υπερβεί το 15 % του μέγιστου ετήσιου ποσού του ΕΤΠ, όπως απαιτείται από το άρθρο 2 στοιχείο γ) του κανονισμού (ΕΚ) αριθ. 1927/2006. 34. Με την υποβολή της παρούσας πρότασης παρέμβασης του ΕΤΠ, η Επιτροπή κινεί την απλουστευμένη διαδικασία τριμερών συσκέψεων, όπως προβλέπεται στο σημείο 28 της διοργανικής συμφωνίας της 17ης Μαΐου 2006, ώστε να επιτευχθεί η συμφωνία των δύο σκελών της αρμόδιας για τον προϋπολογισμό αρχής για την ανάγκη χρησιμοποίησης του ΕΤΠ και το απαιτούμενο ποσό. Η Επιτροπή καλεί το πρώτο από τα δύο σκέλη της αρμόδιας για τον προϋπολογισμό αρχής που θα καταλήξει σε συμφωνία ως προς το σχέδιο της πρότασης κινητοποίησης, στο κατάλληλο πολιτικό επίπεδο, να ενημερώσει το άλλο σκέλος και την Επιτροπή για τις προθέσεις του. Σε περίπτωση διαφωνίας ενός από τα δύο σκέλη της αρμόδιας για τον προϋπολογισμό αρχής, θα συγκληθεί επίσημη τριμερής σύσκεψη. 35. Η Επιτροπή υποβάλλει χωριστά αίτηση μεταφοράς για να εγγραφούν στον προϋπολογισμό του 2011 ειδικές πιστώσεις ανάληψης υποχρεώσεων, όπως απαιτείται από το σημείο 28 της διοργανικής συμφωνίας της 17ης Μαΐου 2006. Πηγή των πιστώσεων πληρωμών 36. Το ποσό των 6.692.277 ευρώ παραμένει διαθέσιμο στη θέση προϋπολογισμού 04.0501 του ΕΤΠ, μετά από έγκριση από τα δύο σκέλη της αρμόδιας για τον προϋπολογισμό αρχής, τριών αποφάσεων που αφορούν συνολικά ποσό 10.371.321 ευρώ, και λαμβάνοντας υπόψη τις πέντε περιπτώσεις που συζητούνται επί του παρόντος από την αρμόδια για τον προϋπολογισμό αρχή για συνολικό ποσό ύψους 30.545.352 ευρώ. Αυτό το διαθέσιμο ποσό θα χρησιμοποιηθεί για την κάλυψη του απαιτούμενου ποσού των 667.823 ευρώ για την παρούσα αίτηση. Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη χρηστή δημοσιονομική διαχείριση (αίτηση EGF/2010/027 NL/ Noord-Brabant κλάδος 18 από τις Κάτω Χώρες) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση[10], και ιδίως το σημείο 28 της συμφωνίας αυτής, Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση[11], και ιδίως το άρθρο 12, παράγραφος 3, την πρόταση της Ευρωπαϊκής Επιτροπής[12], Εκτιμώντας τα ακόλουθα: (1) Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παρέχει πρόσθετη στήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης και για να τους ενισχύει κατά την επανένταξή τους στην αγορά εργασίας. (2) Για τις αιτήσεις που υποβάλλονται μετά την 1η Μαΐου 2009 το πεδίο εφαρμογής του ΕΤΠ επεκτάθηκε, ώστε να περιλαμβάνει και τη στήριξη σε απολυθέντες εργαζομένους η απόλυση των οποίων ήταν άμεση συνέπεια της παγκόσμιας χρηματοπιστωτικής και οικονομικής κρίσης. (3) Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ μέχρι το ποσό των 500 εκατομμυρίων ευρώ ετησίως. (4) Στις 20 Δεκεμβρίου 2010 οι Κάτω Χώρες υπέβαλαν αίτηση για την κινητοποίηση του ΕΤΠ, όσον αφορά τις απολύσεις σε 14 επιχειρήσεις που λειτουργούν στον κλάδο 18 της NACE αναθ. 2 («Εκτυπώσεις και αναπαραγωγή προεγγεγραμμένων μέσων»), στην περιφέρεια NUTS II Noord-Brabant (ΝL41), την οποία συμπλήρωσαν με πρόσθετες πληροφορίες έως τις 7 Μαρτίου 2011. Η αίτηση πληροί τις απαιτήσεις που προβλέπονται για τον καθορισμό των χρηματοδοτικών συνεισφορών, σύμφωνα με το άρθρο 10 του κανονισμού (ΕΚ) αριθ. 1927/2006. Συνεπώς, η Επιτροπή προτείνει την κινητοποίηση ποσού ύψους 667.823 ευρώ. (5) Επομένως, θα πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλαν οι Κάτω Χώρες, ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2011, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) για την παροχή ποσού 667.823 ευρώ σε πιστώσεις ανάληψης υποχρεώσεων και σε πιστώσεις πληρωμών. Άρθρο 2 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. [Βρυξέλλες/Στρασβούργο], Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος [1] ΕΕ C 139 της 14.6.2006, σ. 1. [2] ΕΕ C 406 της 30.12.2006, σ. 1. [3] Κανονισμός (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων NACE—αναθεώρηση 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου και ορισμένων κανονισμών των ΕΚ σχετικών με ειδικούς στατιστικούς τομείς (ΕΕ L 393 της 30.12.2006, σ. 1). [4] Σύμφωνα με το άρθρο 3 τρίτο εδάφιο του κανονισμού (ΕΚ) αριθ. 1927/2006. [5] Κανονισμός (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων NACE—αναθεώρηση 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου και ορισμένων κανονισμών των ΕΚ σχετικών με ειδικούς στατιστικούς τομείς (ΕΕ L 393 της 30.12.2006, σ. 1). [6] LISA/Vestigingenregister Noord-Brabant 2008. Bureau Louter. UWV Werkbedrijf Arbeidsmarktprognose 2009-2010 και 2011-2014. [7] EGF/2009/027 Noord-Brabant και Zuid Holland, κλάδος 18. Η αίτηση αυτή εγκρίθηκε από την αρμόδια για τον προϋπολογισμό αρχή στις 24 Νοεμβρίου 2010 (2010/741/EΕ) (ΕΕ L 318, της 4.12.2010, σ.38). [8] Κανονισμός (ΕΚ) αριθ. 546/2009 του Ευρωπαϊκού Κοινοβουλίου και του Συμβουλίου, της 18ης Ιουνίου 2009, για την τροποποίηση του κανονισμού (ΕΚ) αριθ. 1927/2006 σχετικά με τη σύσταση του ευρωπαϊκού ταμείου προσαρμογής στην παγκοσμιοποίηση (ΕΕ L 167 της 29.6.2009, σ. 26). [9] Έγγρ. 10304/09 ADD 1 του Συμβουλίου της Ευρωπαϊκής Ένωσης, της 8.6.2009. [10] ΕΕ C 139 της 14.6.2006, σ. 1. [11] ΕΕ C 406 της 30.12.2006, σ. 1. [12] ΕΕ C […] της […], σ. […]